Olgu siinkohal üles loetletud ka Kõlli Hans II lapsed, kellest raamatus on antud vaid osaline loetelu:  1) nimetu laps, sünniaeg  umbes 1738 või pigem varem, suri 02.09.1741 - millegipärast puudub nii sünnikanne kui ka eesnimi surmakandest;  2) tütar Anu, sündis 26.09.1738, abiellus 14.01.1761 Türgi Hansuga  3) poeg Mats, sündis umbes 1740, sünnikanne pole leitav. Abiellus 29.11.1769 Aasu Jaagu tütre Triinuga Kiviloolt. Hilisem Kaela talu peremees Mats Saula külas.  4) poeg Hans, sündis 20.04.1743, abiellus 10.06.1774 Möldre Hansu Tõnu tütre Leenuga. Temast sai Kõlli Hans III - Kõlli järgmine peremees  5) poeg  Hindrik, sündis 07.04.1745, suri ja maeti 13.11.1748  6) tütar Kai, sündis 20.08.1747, abiellus 23.02.1774 Vanakubja Mihkliga Alansi külast  7) tütar Leenu, sündis 05.10.1749, abiellus 13.12.1769 Harmi mõisa kärneri Hansuga  8) tütar Mari, sündis 08.12.1751, suri ja maeti 28.07.1756  9) poeg Jaan, sündis 03.02.1754, abiellus 02.12.1778 Matsu Hansu Nigula tütre Anniga. Hilisem Tehve talu peremees Jaan.  10) poeg Jüri, sündis 19.03.1756, suri ja maeti 16.04.1756  11) poeg Juhan,  sündis 19.03.1756, suri ja maeti 28.04.1756  12) poeg Juhan (oli üsna tavaline, et mõnele järgmistest lastest pandi juba surnud lapse eesnimi), sündis 26.08.1757, abiellus 28.11.1781 Pikari Jaani võõrastütre Anniga, oli hiljem mõnda aega Uuemõisa mõisa aednik.